kardosdrur/scandi-wiki huggingface dataset:
SSC Tuatara

SSC Tuatara er en fremtidig superbil, der vil blive produceret af SSC North America (tidligere ShelbySuperCars Inc.). Bilen forventes sat i produktion i 2020.

Ifølge producenten vil Tuatara blive udstyret med en aluminium turbocharged 7.0 liters V8-motor, der vil kunne yde 1.350 HK med et moment på 1.735 Nm v/6.800 omdrejninger. Antal hestekræfter kan forøges til 1.700 uden egrænsninger i udstødningen. Bilens vægt bliver 1.250 kg. Bilen vil kunne gå fra 0 til 100 km/t på 2,3 sekunder med en tophastighed på 444 km/t.

Eksterne henvisninger 

Biler fra 2010'erne
Klenodiebind

Klenodiebind er rigt udsmykkede bogbind med træpermer fra den tidlige middelalder.

Ofte blev kun bogens forside udsmykket, og bagsiden dækkedes med læder eller stof. Der findes bind med udskåret elfenbensarbejde, hvis permer ofte havde været et diptykon. Andre er med guldsmedearbejde og celleemalje (émail cloisonné), mens andre igen er helt dækket af plader og felter i grubeemalje (émail champlevé)<ref>"Klenodiebind" i Nordisk Leksikon for Bogvæsen''', bind 1, side 512 af Edward C.J. Wolf.</ref>

Udtrykket "pragtbind" blev i slutningen af 1800-tallet degraderet til "... de presseforgyldte forlagsbind i shirting, også kaldet komponerede bind, hvis komposition enten var tegnet af en kunstner eller sammensat af en bogbinders forhåndenværende stempler. Efterhånden forstod man ved pragtbind snarest den outrerede form for komponerede bind hvor dekorationen gerne fyldte hele eller det meste af ryg og bindside. ...". 

Se også
 Kamé

Eksterne henvisninger
  Wikimedia Commons har flere filer relaterede til Klenodiebind − Bogbind fra Middelalderen − Bind til `Codex Aureus fra Sankt Emmeram`   
 "Sider af bog­bindets historie"  i Bogvennen, 2003 . Af Birthe Lassen, formand for 'Dansk Forening for Bogbind.

Håndværk
Middelalder
Bogvæsen og boghåndværk
Not Alone

Not Alone (dansk: Ikke alene) er en single af Aram Mp3, udgivet 14. marts 2014. Sangen er skrevet af Garik Papoyan og Aram Sargsyan. 

Flere store betttingselskaber, inkluderet Bwin og Sky Bet, havde spået sangen som vinder af Eurovision Song Contest 2014. Sangen endte på en 4. plads med 174 point i konkurrencen.

Referencer

Eksterne henvisninger 
2014: Aram MP3 to sing “Not Alone” for Armenia på armradio.am

Singler fra 2014
Sange fra Eurovision Song Contest 2014
Eurovision Song Contest-sange fra Armenien
Brditschka HB-23

Brditschka HB 23 et et motorsvævefly, der har været produceret Østrig i perioden 1985-90. 

Motorsvæveflyet er designet af Heino Brditschka. 

1-motors propelfly
Fly fra Østrig
Ketil Melstedt

Ketil Jónsson Melstedt (17. maj 1765 på Island – 26. marts 1811 på Anholt) var en dansk jurist og officer.

Tid i Norge og Dansk Vestindien 
Han var søn af bonde Jón Ketilsson, blev 1784 student fra Slagelse, 1789 karakteriseret fændrik i 1. akershusiske Infanteriregiment og samme år virkelig fændrik, 1792 karakteriseret og 1795 virkelig sekondløjtnant og fik 1797 afsked med kaptajns karakter. Melstedt blev 1798 cand.jur., 1799 sekretær ved kommandantskabet på Sankt Thomas, 1804 tillige medlem af rådet der, senere (1807?) tillige skifteforvalter og notarius publicus.

Heltedød under Englandskrigene 

Melstedt vendte hjem efter øernes indtagelse af englænderne. Han blev 1808 major og kommandør for Jydske Skarpskytterkorps og fik ved resolution af samme år tillagt 800 rigsdaler foruden gagen som kommandør.

Da man ønskede at forjage englænderne fra øen Anholt, som de havde besat, ordnede Melstedt sammen med premierløjtnant Jørgen Conrad de Falsen enkelthederne ved en af kommandør Lorentz Fisker udkastet plan til angrebet, efter at de Falsen dog forinden havde frarådet ekspeditionen som unyttig. Denne plan, der gik ud på en overrumpling, forberedtes tilmed så utilgivelig langsomt af autoriteterne og blev holdt så lidet hemmelig, at den længe forinden udførelsen var blevet fjenden bekendt. Falsen afgik fra Gerrildbugten 23. marts 1811 med tolv kanonbåde foruden en transportflotille med 680 mand under kommando af Melsted og kaptajn Johan Lorentz Prydz, men togtet mislykkedes totalt. Stormen på øens fort blev afslået, de anførende landofficerer Melstedt og Prydz blev skudt og faldt; tillige faldt og såredes omkring 300 mand, foruden at fjenden gjorde en stor mængde fanger.

I 2011 blev der opstillet en mindesten over de faldne officerer.

Han havde i 1799 ægtet Magda Louise Borchgrevingk (26. august 1772 på Agersø - 18. oktober 1846, ifølge dødsannonce i Helsingør, men ikke indført i de to sognes kirkebøger), datter af sognepræst, senest til Norderhov Jens Finne Borchgrevingk og Christine Bagge.

Hans søn F.J. Melsted(t) deltog i Treårskrigen 1848.

Kilder 
 "F.J. Melsted", i: Thomas Hansen Erslew: Almindeligt Forfatter-Lexicon for Kongeriget Danmark med tilhørende Bilande fra 1814.
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Islændinge i 1700-tallet
Islændinge i 1800-tallet
Jurister fra Danmark
Officerer fra Danmark
Faldne danske militærfolk
Personer i Englandskrigene fra Danmark-Norge
Embedsmænd fra Danmark
Johan Lorentz Prydz

Johan Lorentz Prydz (døbt 11. november 1778 i Aker –  27. marts 1811 på Anholt) var en dansk officer.

Han var søn af Hans Prydz (1751-1781) og Anne Hedevig Brochmann (1752-1834) og blev stabskaptajn i Armeen.

Da man ønskede at forjage englænderne fra øen Anholt, som de havde besat, ordnede major Ketil Melstedt sammen med premierløjtnant Jørgen Conrad de Falsen enkelthederne ved en af kommandør Lorentz Fisker udkastet plan til angrebet, efter at de Falsen dog forinden havde frarådet ekspeditionen som unyttig. Denne plan, der gik ud på en overrumpling, forberedtes tilmed så utilgivelig langsomt af autoriteterne og blev holdt så lidet hemmelig, at den længe forinden udførelsen var blevet fjenden bekendt. Falsen afgik fra Gerrildbugten 23. marts 1811 med tolv kanonbåde foruden en transportflotille med 680 mand under kommando af Melsted og kaptajn Prydz, men togtet mislykkedes totalt. Stormen på øens fort blev afslået, de anførende landofficerer Melstedt og Prydz blev skudt og faldt; tillige faldt og såredes omkring 300 mand, foruden at fjenden gjorde en stor mængde fanger. Prydz døde dagen efter angrebet af sine sår.

I 2011 blev det opstillet en mindesten over de faldne officerer.

Kilder 
 Jørgen Conrad de Falsens biografi i Dansk Biografisk Leksikon.

Nordmænd i 1700-tallet
Nordmænd i 1800-tallet
Officerer fra Danmark
Faldne danske militærfolk
Personer i Englandskrigene fra Danmark-Norge
Dorothy Crowfoot Hodgkin

Dorothy Mary Crowfoot Hodgkin (født 12. maj 1910 i Kairo, død 29. juni 1994 i Shipston-on-Stour) var en britisk kemiker og nobelprismodtager. 

Crowfoot studerede kemi ved Somerville College i Oxford fra 1928 til 1932, og fik interesse for røntgenkrystallografi. Hun forskede senere i Cambridge sammen med John Desmond Bernal (den senere professor ved University of London), som blev hendes mentor og en livslang ven. I 1934 vendte hun tilbage til Oxford, hvor hun kortlagde krystalstrukturerne for insulin, penicillin og B12 vitamin. Det var for dette arbejde hun blev tildelt nobelprisen i kemi i 1964.

I 1976 modtog hun som den første, og i 2018 hidtil eneste, kvinde Copleymedaljen.

Eksterne henvisninger 

Kemikere fra Storbritannien
Nobelprismodtagere fra Storbritannien
Nobelprismodtagere i kemi
Modtagere af Lenins fredspris
Modtagere af Copleymedaljen
Personer fra Kairo
Briter i 1900-tallet
Risebækken

Risebækken er en bæk på Sydbornholm, den er 3 km lang og den ligger 14 km sydøst fra Rønne. Navnet ris kommer af den ældre betegnelse for kratskov, derfor hedder det Risebækken.
I et 3 m højt vandfald findes der 2 former for skifer Tretaspisskifer og Dicelloqraptusskifer. Det er et udflugtsmål om foråret fordi det er en af de få steder der er tæt pakket med Blå Anemoner.

Vandløb på Bornholm
Klovn Forever

Klovn Forever er en dansk komediefilm fra 2015 og efterfølgeren til biografsuccesen Klovn - The Movie (2010). Den er instrueret af Mikkel Nørgaard, mens Casper Christensen og Frank Hvam har skrevet manuskriptet. På rollelisten ses bl.a. Christensen, Hvam, Mia Lyhne, Iben Hjejle, Nikolaj Coster-Waldau og Lars Hjortshøj.

Filmen er produceret af Nutmeg Movies (et selskab ejet af Casper Christensen og Frank Hvam) i samarbejde med TV 2 Danmark og med støtte fra Det Danske Filminstitut. Klovn Forever har biografpremiere i Danmark den 24. september 2015.

Klovn Forever blev den næstmest sete biograffilm i 2015 i Danmark med 511.452 solgte billetter, kun overgået af Spectre.

Handling 

Makkerparret Frank og Caspers venskab bliver sat på en alvorlig prøve, da Casper beslutter sig for at forlade Danmark (og sin gode ven Frank) for at forfølge en solokarriere i den amerikanske by Los Angeles. Fast besluttet på at vinde sin bedste ven tilbage vælger Frank at følge efter Casper til 'englenes by' i USA, og det bliver til en ferie med »spektakulære hændelser«.

Produktion 
Der var i 2011 og 2012 flere film-rygter omkring en efterfølger, men først den 14. marts 2013 bekræftede Casper Christensen officielt overfor dagbladet BT, at der kommer en efterfølger.

Filmen er instrueret af Mikkel Nørgaard, som også instruerede den foregående film, Klovn - The Movie i 2010. I oktober 2014 begyndte optagelserne, som både er blevet optaget i København og Los Angeles. I forbindelse med pressemeddelelsen udtalte Hvam og Christensen: "Grunden til at der er gået 4 år, er at vi ventede på en idé, der var så stærk, at vi kunne lave en film, der kunne overgå den første. Og vi synes, at det manuskript vi har nu kan det. Det er også lykkedes os at samle det gode gamle stærke hold, plus nogle virkeligt spændende nye kræfter på skuespillerfronten." I maj 2015 tog Christensen og Hvam til filmfestivalen i Cannes for at promovere den.

Filmen har kostet 27,1 millioner kroner at producere. Det Danske Filminstitut har givet produktionsstøtte på 4,0 mio. kr. gennem markedsordningen, der produceres i samarbejde med TV 2. Filmen distribueres i Danmark af Nordisk Film Distribution, mens internationalt salg til hele verden varetages af Protagonist Pictures.

Medvirkende 
 Frank Hvam som Frank
 Casper Christensen som Casper
 Mia Lyhne som Mia
 Simone Colling som Cille
 Iben Hjejle som Iben
 Nikolaj Coster-Waldau som Nikolaj
 Ulrich Møller-Jørgensen som Ulrich
 Lars Hjortshøj som Lars
 Tina Bilsbo som Tina
 Johannes Riis som Johannes
 Ib Michael som Ib
 Elsebeth Steentoft som Pykker
 Niels Weyde som Ole
 Isla Lang Fisher
 Adam Levine

Referencer

Eksterne henvisninger 
 

Danske film fra 2015
Forever
Komediefilm fra Danmark
Dansksprogede film
Dansk Vejforening

Dansk Vejforening (Forkortet DV) er en privat interesseorganisation, der arbejder for at forbedre forholdene på og omkring vejene i Danmark. Organisationen er den eneste erhvervsorganisation i Danmark, der udelukkende beskæftiger sig med vejene.

Dansk Vejforenings medlemmer er primært private virksomheder, der enten anvender vejene som en del af deres erhverv, såsom vognmænd, sælgere og vejhjælpsfirmaer eller leverer udstyr, materialer eller ydelser til vejene, såsom rådgivende ingeniører, asfaltfirmaer og sikkerhedsudstyrsleverandører. Foruden private virksomheder er en række kommuner og offentlige institutioner, serviceabonnenter hos foreningen.

Dansk Vejforening er medlem af den europæiske vejforening, European Union Road Federation.

Dansk Vejforenings historie 
Dansk Vejforening blev stiftet i maj 1989 af fire initiativtagere, Asfaltindustrien, FDM, Danske Vognmænd og Entreprenørforeningen. I første omgang var foreningen primært for private virksomheder, men senere blev der åbnet for at offentlige institutioner kunne blive medlemmer som serviceabonnenter. I 1999 blev det også muligt for enkeltpersoner med særlig tilknytning til vejområdet, at blive medlem af Dansk Vejforening.

Dansk Vejforenings aktiviteter 
Dansk Vejforening har igennem årene udgivet en række publikationer, herunder ”Effektiv og fleksibel mobilitet – en vision for de danske veje” fra 2009, der præsenterer en langsigtet plan for bygningen af nye motorveje og ”Trafiksikkerhed på kommunernes landeveje” fra 2012, der analyserer tilstanden af udstyr m.m. på de kommunale veje.

Ligeledes deltager foreningen aktivt i den offentlige diskussion om veje, hastighedsgrænser og vejanlæg. Blandt andet har Dansk Vejforening beregnet, hvor mange penge kommunerne sparer på snerydning i milde vintre og bakkede i sin tid op om at hæve fartgrænserne på motorvejene til 130 km/t.

Referencer

Ekstern henvisning 
 Officiel hjemmeside for Dansk Vejforening

Vejforening
Etableret i 1989
Nobuhiro Watsuki

Nobuhiro Watsuki (和月 伸宏, Watsuki Nobuhiro, født den 26. maj 1970) er en japansk mangaka, bedst kendt for sine samurai-tema serier Rurouni Kenshin. Han arbejdede tidligere som assistent for kunstneren Takeshi Obata.

Biografi 
Lige siden grundskolen trænede Watsuki kendo og tegnede manga.

Referencer 

Mangaka
Timothy Snyder

Timothy David Snyder (født 18. august 1969 i Ohio) er en amerikansk professor i historie, mest kendt for bogen Bloodlands - Europa mellem Hitler og Stalin.

Timothy Snyder modtog en bachelorgrad på Brown University i Rhode Island i 1991 og en ph.d. i moderne europæisk historie på Oxford University i 1995. Derefter arbejdede han ved Harvard University og akademiske institutter i Paris, Warszawa og Wien. Fra 2001 har han været ansat på Yale University, hvor han er professor i historie med Østeuropa, Centraleuropa og Holocaust som speciale.

Bogen Bloodlands - Europa mellem Hitler og Stalin, der udkom i 2010, handler om massedrabene på 14 millioner civile og krigsfanger, der blev foretaget af Sovjetunionen under Josef Stalin og Nazityskland under Adolf Hitler i de såkaldte blodlande i perioden 1933-1945. Omtrådene Snyder refererer til som blodlande er det nuværende Polen, Ukraine, Hviderusland, Baltikum og dele af Rusland.

Bogen blev af flere aviser og magasiner kåret som den bedste bog i 2010, herunder The Economist, Financial Times og The New Republic. I 2011 blev den udgivet på dansk med titlen: Bloodlands - Europa mellem Hitler og Stalin.

Snyder læser 10 europæiske sprog, herunder tysk, russisk, polsk, ukrainsk, hviderussisk, jiddisch, tjekkisk og slovakisk.

Udgivelser 

A History of Eastern Europe (in progress).
Brotherlands: A Family History of the European Nations (in progress).
Stalinism in Europe: War, Terror, Domination, as co-editor with Ray Brandon (in progress).
Thinking the Twentieth Century (Tony Judt with Timothy Snyder) (Penguin, 2011)
Bloodlands: Europe Between Hitler and Stalin (Basic Books, 2010)
The Red Prince: The Secret Lives of A Habsburg Archduke (Basic Books, 2008);
Sketches from a Secret War: A Polish Artist's Mission to Liberate Soviet Ukraine (Yale University Press, 2005);
The Reconstruction of Nations: Poland, Ukraine, Lithuania, Belarus, 1569-1999 (Yale University Press, 2003);
Wall Around the West: State Power and Immigration Controls in Europe and North America (Rowman and Littlefield, 2000) as co-editor with Peter Andreas.
Nationalism, Marxism, and Modern Central Europe: A Biography of Kazimierz Kelles-Krauz (Harvard University Press, 1998);

Kilder

Eksterne henvisninger 

Articles by Snyder at the New York Review of Books

Faglitterære forfattere fra USA
Historikere fra USA
Personer fra Ohio
Ansatte ved Harvard University
Ansatte ved Yale University
DOS

DOS (Disk Operating System) er en samling operativsystemer, der var almindelige i 1980'erne og 1990'erne. Ældre versioner af Microsoft Windows, herunder Windows 95, Windows 98 og Windows Millennium Edition, er bygget på en version af DOS udviklet af Microsoft, kaldet MS-DOS.

Nogle af de forskellige udgaver af DOS er:
FreeDOS – åben source og fri software – med nogle få utils der er lukket source.
MS-DOS – Microsoft's udgave
PC-DOS – Det originale operativsystem til IBM's PC

På en Linux-maskine er det desuden muligt at emulere DOS gennem et program, der hedder dosemu. På en Windows-pc kan det samme gøres med dosbox.

Eksterne henvisninger
Otomen

Otomen (オトメン(乙男) er en japansk romantisk manga forfattet af manga-kunstneren Aya Kanno. Serierne har vist sig at være egnet for live aktion TV drama.

Plot 
Asuka Masamune er den farverige dreng på hans skole. Han træner judo og karate samt er leder af kendo-holdet i forbindelse med det nationale mesterskab. Han har en hemmelighed: De ting som han virkelig holder af er slik, fikse ting, madlavning, shōjo manga og syning. Han holder denne del af sit liv skjult fra enhver, lige indtil han en dag møder en pige, som hedder Ryo Miyakozuka, datter af en kampkunstudøver og arving til hans dojo.

Referencer
Stephen G. Wheatcroft

Stephen G. Wheatcroft (født 1. juni 1947) er professor ved School of Historical Studies, University of Melbourne. Hans forskningsinteresser omfatter russiske præ-revolutionære og sovjetiske sociale, økonomiske og demografiske historie samt sult og fødevareforsyningsproblemer i moderne verdenshistorie, virkningen af medier på historien, og i den seneste udvikling i det russiske og ukrainske samfund.

Wheatcroft blev udnævnt som fellow i Academy of Social Sciences i Australien i 2005.

Udgivelser 
 R. W. Davies, Mark Harrison, S. G. Wheatcroft, The Economic Transformation of the Soviet Union, 1913–1945, Cambridge University Press, 1994, 
 R. W. Davies and S. G. Wheatcroft, The Years of Hunger: Soviet Agriculture, 1931–33, 2004
 (co-editor; publication of archival materials) The Tragedy of the Soviet Village, 1927-1939 in Russian
 Challenging Traditional Views of Russian History (Palgrave 2002),

Kilder 

Faglitterære forfattere fra Australien
Historikere
Agents of S.H.I.E.L.D.

Agenter fra S.H.I.E.L.D. (også kendt som Marvels Agents of SHIELD) er en amerikansk tv-serie skabt til ABC af Joss Whedon, Jed Whedon og Maurissa Tancharoen, baseret på Marvel Comics-organisation S.H.I.E.L.D. (Strategic Homeland Intervention, Enforcement and Logistics Division), et fiktivt fredsbevarende og spion-agentur i en verden befolket med superhelte og overnaturlige fænomener. Serien er produceret af ABC Studios, Marvel Television og Mutant Enemy.
En tv-pilot skrevet af Joss Whedon, Jed Whedon og Maurissa Tancharoen, og instrueret af Joss Whedon, fik grønt lys i slutningen af 2012 og blev filmet i begyndelsen af 2013.

I Danmark sendes serien mandag på kanal 5.

Serien blev fornyet for en tredje sæson den 7. maj 2015 og er planlagt til premiere den 29. september 2015 i USA.

Handling 
Agent Phil Coulson (Clark Gregg) har håndplukket et team af SHIELD-agenter til at håndtere mærkelige nye sager. Hvert enkelt tilfælde vil teste teamets evne til at samarbejde og opfindsomhed, når de forsøger at arbejde sammen i forsøget på at redde verden fra truende, overnaturlige begivenheder på Jorden.

Rolleliste

Hovedroller 
 Clark Gregg i rollen som Agent Phil Coulson
 Ming-Na Wen i rollen som Agent Melinda May
 Brett Dalton i rollen som Agent Grant Ward
 Chloe Bennet i rollen som Agent Daisy Johnson, også kendt som Skye
 Iain De Caestecker i rollen som Agent Leo Fitz
 Elizabeth Henstridge i rollen som Agent Jemma Simmons

Andre roller 
 Cobie Smulders i rollen som Agent Maria Hill
 J. August Richards i rollen som Michael Peterson
 Ajani Wrighster i rollen som Ace Peterson
 Shannon Lucio i rollen som Debbie
 Ron Glass i rollen som Dr. Streiten
 Samuel L. Jackson i rollen som Nick Fury
 David Conrad i rollen som Ian Quinn
 Ian Hart i rollen som Franklin Hall
 Ruth Negga i rollen som Raina
 Cullen Douglas i rollen som Edison Po
 Saffron Burrows i rollen som Agent Victoria Hand

Serieoversigt

Referencer

Eksterne henvisninger 
 
 
 

Amerikanske tv-serier fra 2010'erne
Science fiction-tv-serier fra USA
Actionserier fra USA
Marvel Cinematic Universe-serier
Tv-programmer fra American Broadcasting Company
Skoletæsk

Skoletæsk er en bog med beretninger om tæsk i folkeskolen af Niels Roed. I bogen fremlægges 143 personlige beretninger fra 1880-1980 samt en dokumentation af lussingforbuddet.  Lussinger blev allerede forbudt i skoleloven fra 1814 og blev aldrig senere tilladt. Alligevel fortsatte lærere med at slå elever, som beretningerne viser. Bogen er skrevet af Niels Roed, med et efterord af Erik Sigsgaard og udkom 12. februar 2014 på Sneglens forlag.

Lussingforbud 
Folkeskolens grundlov bliver vedtaget i 1814 og her bliver der indført syv års skolepligt og gratis undervisning til alle børn. I denne lov står der i §27 under afsnittet Instruktion for lærerne: ”Han må aldrig tillade sig, at give børnene ørefigen, stød eller slag med hånden, at knibe dem, eller bruge skældsord imod dem."

Anmeldelser 
Jens Raahauge anmeldte bogen i Folkeskolen, et fagblad for folkeskolelærere, og fremhævede særligt, hvordan det er de fattige børn der får flest tæsk.

En anden tankevækkende tråd, som løber gennem beretningerne i bogen, er, at afstraffelserne først og fremmest rammer dem, der i forvejen forekommer svage. Man holder altså disciplin ved at ydmyge og afstraffe de ordblinde, de børn, der må arbejde, de anderledes og så videre. Måske er det blot udtryk for en traditionsbundethed, når en nutidig professor i specialpædagogik viser forståelse for lussingens effekt.

Eksterne kilder 
 Et par på kassen, artikel i Politiken om skoletæsk, feb. 2014

Referencer 

Folkeskolen
Pædagogik
Korporlig afstraffelse
Historie
Dansksprogede bøger
Faglitterære bøger
Vold
Hans Peter Holm

Hans Peter Holm (17. juni 1772 på Søholm ved Hillerød – 26. oktober 1812 ved Langesund) var en dansk søofficer, far til Peter Christian Holm.

Holm blev officer i 1789 og opnåede i 1811 kaptajns rang. Han var 1804-06 overlods og havnemester på Sankt Croix og gjorde derefter tjeneste på Schelde-flåden. 1811 udnævntes han til chef for briggen Lolland i Norge, han deltog med ære i forskellige småtræfninger og erobrede 2. september den engelske brig The Manly. 1812 førte han sammesteds fregatten Najaden, hvis tilstedeværelse efterhånden blev englænderne så generende, at linjeskibet Dictator udsendtes for at tilintetgøre den. Da Najaden og tre brigger lå ved Sandøen i Norge 6. juli, blev angrebet foretaget. Holm trak sig tilbage til den snævre Lyngør Havn, men også herhen fulgte Dictator ham, og en morderisk kamp fulgte, hvorunder fregatten blev totalt ødelagt. Med briggerne og tililende kanonbåde fortsatte Holm derefter slaget og tvang linjeskibet til at flygte. Holm, der mærkelig nok kom uskadt ud af ilden, druknede samme år med en båd i den norske skærgård og blev begravet i krigergraven sammen med Najadens faldne. 1812 var han blevet Ridder af Dannebrog.

Litteratur 
 Nicolai August Larsen, Fra Krigens Tid (1807-1841); Bidrag Til Den Norske Marines Historie, Samlede Og Udgivne AF N.A. Larsen,

Kilde 
  bind 2 side 646, skrevet af kommandør Carl With-Seidelin

Søofficerer fra Danmark
Personer i Dansk Biografisk Leksikon
Personer fra Hillerød
Riddere af Dannebrog
Personer i Napoleonskrigene fra Danmark-Norge
Danskere i 1800-tallet